

**APLINKOS APSAUGOS AGENTŪRA**

**TARŠOS INTEGRUOTOS PREVENCIJOS IR KONTROLĖS**

**LEIDIMAS Nr**. **T-A.2-4/2015**

 [2] [5] [ 0] [1] [3] [5] [8] [6] [0]

(Juridinio asmens kodas)

Alytaus regioninis nepavojingų atliekų sąvartynas,

 Karjero g. 2, Takniškių k., Alovės sen., Alytaus raj., tel. Nr. 8 315 72842

(Ūkinės veiklos objekto pavadinimas, adresas, telefonas)

UAB Alytaus regiono atliekų tvarkymo centras, Vilniaus g. 31, Alytaus m.,

tel. Nr. 8 315 72842, el. p. info@alytausratc.lt

(Veiklos vykdytojas, jo adresas, telefono, fakso Nr., elektroninio pašto adresas)

Leidimą (be priedų) sudaro 18 lapai.

Išduotas Alytaus regiono aplinkos apsaugos departamento Nr. AM-(I) 2006 m. balandžio 19 d, koreguotas: 2006 m. gruodžio 12 d., 2007 m. gruodžio 11 d., 2009 m. rugsėjo 11 d., 2010 m. sausio 22 d., 2012 m. lapkričio 20 d. 2013 m. lapkričio 26 d.

Pakeistas 2015 m. balandžio 14 d.

Pakeistas 2024 m.

Direktorius Milda Račienė                           \_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)                                                                                           (Parašas)

A. V.

Paraiška leidimui gauti ar pakeisti suderinta su:

(Derinusios institucijos pavadinimas, suderinimo data)

**I. BENDROJI DALIS**

1. **Įrenginio pavadinimas, gamybos (projektinis) pajėgumas arba vardinė (nominali) šiluminė galia, vieta (adresas).**

Alytaus regioninis nepavojingų atliekų sąvartynas (toliau – sąvartynas) projektinis pajėgumas:

* šalinamų sąvartyne atliekų projektinis pajėgumas - 52500 t/m.,
* statybinių ir griovimo atliekų, mineralinių ir kitų inertinių atliekų naudojimo projektinis pajėgumas – 14000 t/m.,
* didžiausias vienu metu leidžiamas laikyti degiųjų atliekų kiekis – 2900 t.
1. **Ūkinės veiklos aprašymas.**

Sąvartyne naudojamos ar šalinamos nepavojingosios komunalinės ir gamybos atliekos. Sąvartyne atliekos priimamos pagal pasirašytas su komunalinių atliekų vežėjais sutartis arba priimamos iš jas tiesiogiai atvežusių juridinių asmenų (įmonių, įstaigų ir organizacijų) ar gyventojų. Atliekų turėtojai (juridiniai asmenys ir (ar) gyventojai), priduodantys atliekas apdorojimui sąvartyne, sudaro sutartis. Sutarčių sudarymo metu atliekų turėtojai supažindinami su atliekų priėmimo kriterijais ir kitais reikalavimais, įrašomais sutartyje ir jos prieduose.

Sąvartynas pradėtas eksploatuoti 2006 m., bendras Sąvartyno sklypo plotas – 26,2415 ha. Pagal techninį projektą sąvartyne numatytos 3 sekcijos, kurių bendras plotas 6,7 ha. 2021 m. buvo pabaigti sąvartyno III sekcijos statybos darbai.

Pagal projektą numatyta, kad per 20 metų bus pašalinta apie 1 065 000 t atliekų (vidutinis atliekų sutankinimo laipsnis 1,23 t/m³).Atliekų sutankinimui naudojamas atliekų kompaktorius; sąvartyno sekcijose išpilamų atliekų kiekiui tolygiai paskleisti ir atliekų perdengimui naudojamas vikšrinis buldozeris; aplinkos ir kelių priežiūrai, sniego stumdymui, grunto vežimui, atliekų transportavimui sąvartyne ir kt. naudojami frontaliniai krautuvai.

Transporto priemonės su atliekomis ir be jų sveriamos automobilinėmis svarstyklėmis, kurios prijungtos prie kompiuterinės sistemos klientų atvežtų atliekų rūšiai ir kiekiui registruoti. Svarstyklių svėrimo ribos – min. 400 kg, max 60000 kg; e=20 kg.

Papildomai sąvartyne planuojama laikyti degiąsias atliekas. Atliekų laikymui ant sąvartyno kaupo III sekcijoje įrengta atliekų laikymo zona, kurios plotas apie 4215 m2, degiųjų atliekų laikymui skirta 2500 m2 vieta. Šioje zonoje bus laikoma iki 2900 t degiųjų atliekų (atliekos kodais: 19 12 10, 19 12 12).

Degiosios atliekos bus priimamos iš Alytaus regiono komunalinių atliekų mechaninio rūšiavimo įrenginių ir biologinio apdorojimo įrenginių su energijos gamyba (toliau – Alytaus MBA įrenginiai), iš kitų atliekų tvarkytojų ar kitų UAB Alytaus regiono atliekų tvarkymo centro (toliau - ARATC) atliekų tvarkymo objektų. Atliekos bus priimamos tik supresuotos ir supakuotos į kitas. Degiųjų atliekų laikymo zonoje atliekos bus laikomos sukrautos į rietuves. Bus vykdoma tik atliekų laikymo veikla iki jų perdavimo į atliekų deginimo įrenginius. Atliekos perduodamos į atliekų deginimo įrenginius pagal atliekų degintojų pateikiamą degiųjų atliekų priėmimo grafiką bei priimamus kiekius.

Į Sąvartyną šalinimui priimamos tik nepavojingosios atliekos. Į Sąvartyną priimamų atliekų sąrašas pateikiamas prie sutarčių su įmonėmis, vežančiomis atliekas į sąvartyną. Priimamų atliekų pavadinimai ir kodai taip pat skelbiami UAB Alytaus regiono atliekų tvarkymo centro interneto svetainėje. Atliekas priimantis sąvartyno atliekų priėmimo operatorius atlieka visų atvežtų atliekų vizualinę kontrolę.

Į Sąvartyną atvežtos atliekos pirmiausia pasveriamos metrologiškai patikrintomis kompiuterizuotomis automobilinėmis svarstyklėmis. Sąvartyno atliekų priėmimo operatorius identifikuoja atvežtas atliekas, siekiant nustatyti, ar atliekos atitinka siuntėjo arba vežėjo dokumentuose/atliekų vežimo lydraštyje (toliau – lydraštis) pateiktą aprašymą.

Atliekos į sąvartyną priimamos iš atliekų turėtojų vadovaujantis Atliekų sąvartynų įrengimo, eksploatavimo, uždarymo ir priežiūros po uždarymo taisyklėmis, patvirtintomis LR Aplinkos ministro 2000-10-18 įsakymu Nr. 444 su visais pakeitimais, galiojančio TIPK leidimo bei kitų galiojančių norminių teisės aktų reikalavimais.

Sąvartyne draudžiama šalinti:

* skystas atliekas;
* sprogstamąsias, oksiduojančias, labai degias, degias ir ėsdinančias atliekas (pasižyminčias viena ar keliomis pavojingomis savybėmis, nurodytomis 2014 m. gruodžio 18 d. Komisijos reglamento (ES) Nr. 1357/2014 (toliau – Komisijos reglamentas Nr. 1357/2014), kuriuo pakeičiamas Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas III priedas (OL 2014 L 365, p. 89), III priede „Savybės, dėl kurių atliekos tampa pavojingos“);
* infekuotas ir kitas medicinines atliekas, kūno dalis ir (ar) organus, susidarančius sveikatos priežiūros ar veterinarijos įstaigose;
* ozono sluoksnį ardančias medžiagas (šaldymo agentus, halonus ir kt.) bei šias medžiagas turinčią įrangą;
* pramoninių ir automobiliams skirtų baterijų ir akumuliatorių atliekas. Šalinti sąvartyne leidžiama tik baterijų ir akumuliatorių, kurie buvo apdoroti ir perdirbti Europos Komisijos geriausių prieinamų gamybos būdų informaciniuose dokumentuose su paskutiniais pakeitimais (skelbiamuose Europos taršos integruotos prevencijos ir kontrolės biuro tinklalapyje http://eippcb.jrc.es) nustatytus arba aukštesnius aplinkos apsaugos, visuomenės sveikatos saugos ir atliekų tvarkymo reikalavimus atitinkančiose įmonėse, liekanas;
* neapdorotas ir po apdorojimo tinkamas perdirbti ar kitaip panaudoti atliekas, išskyrus inertines atliekas, kurių apdoroti techniškai neįmanoma, ir visas kitas atliekas, kurių apdorojimas nemažina jų kiekio arba pavojaus žmonių sveikatai ir aplinkai;
* atskirai surinktas elektros ir elektroninės įrangos atliekas, kuriose nebuvo apdorotos pagal Elektros ir elektroninės įrangos bei jos atliekų tvarkymo taisyklių reikalavimus;
* nuotekų dumblą;
* sodų, parkų ir želdynų tvarkymo biodegraduojamas atliekas.

Jei atliekos neatitinka lydraštyje nurodytų savybių ar sąvartyno TIPK leidimo sąlygų, ar atliekų, priimtinų į nepavojingų atliekų sąvartynus kriterijų, atliekos nepriimamos. Už saugų į sąvartyną nepriimtų atliekų sutvarkymą atsako atliekų turėtojas.

Į sąvartyną atvežtus atliekas, atliekų kodais: 15 01 09; 15 02 03; 16 01 19; 17 02 01; 19 12 08, , 19 12 04, pirmiausiai bus vizualiai įvertinamos, ar šios atliekos tikrai nėra tinkamos perdirbti ar kitaip naudoti. Taip pat bus reikalaujama, kad atliekų turėtojas/vežėjas kartu su lydraščiu pateiktų pagrindžiančią informaciją (pvz.: nurodomos atliekų fizinės savybės ar pan.), kodėl šios atliekos netinkamos perdirbi ar kitaip naudoti. Tik įsitikinus, kad šios atliekos netinkamos perdirbti ar kitaip naudoti, jos bus priimamos į sąvartyną.

Mišrios komunalinės atliekos (atliekų kodas 20 03 01) į sąvartyną bus priimamos tik išimtinais atvejais, kai neveikia Alytaus MBA įrenginiai, t.y. Alytaus MBA įrenginių gedimo ar profilaktikos metu, kai įrenginiai stabdomi ilgesniam nei 2 dienų laikotarpiui, apie šių įrenginių stabdymą informavus Aplinkos apsaugos agentūrą ir Aplinkos apsaugos departamentą prie Aplinkos ministerijos bei nurodant preliminarų terminą, kiek laiko šie įrenginiai neveiks, mišrios komunalinės atliekos bus vežamos šalinimui į sąvartyną. Pradėjus veikti Alytaus MBA įrenginiams mišrių komunalinių atliekų šalinimas sąvartyne bus stabdomas, apie tai informuojant Aplinkos apsaugos agentūrą ir Aplinkos apsaugos departamentą prie Aplinkos ministerijos.

Jeigu apžiūrėjus atliekas nenustatoma pažeidimų ir jos jau yra pasvertos kompiuterizuotomis metrologiškai patikrintomis automobilinėmis svarstyklėmis, kurių keliamoji galia 60 t, tada vykdoma priimtų atliekų apskaita vadovaujantis Atliekų susidarymo ir tvarkymo apskaitos ir ataskaitų teikimo taisyklių, patvirtintų Lietuvos Respublikos aplinkos ministro 2011 m. gegužės 3 d. įsakymu Nr.D1-367 su visais pakeitimais tvarka.

Po svėrimo, apžiūros ir registravimo atliekas priimantis sąvartyno atliekų priėmimo operatorius transporto priemones nukreipia į atliekų iškrovimo vietą. Transporto priemonės, pristačiusios atliekas, vairuotojas turi laikytis atliekas priimančio sąvartyno atliekų priėmimo operatoriaus nurodymų ir važiuoti tik nurodyta kryptimi. Išpylęs atliekas, sunkvežimis važiuoja į ratų plovimo ir dezinfekavimo zoną. Iš sąvartyno atliekas atvežusi mašina gali išvažiuoti tik nuplautais ir dezinfekuotais ratais.

Kiekvienos dienos į sąvartyną pašalintų atliekų sluoksnis turi būti sutankinamas atliekų kompaktoriumi, pravažiuojant juo ne mažiau, kaip 3-5 kartus.

Sąvartyne atliekos iškraunamos sekcijoje mechaniniu būdu. Šalinamos atliekos pilamos plonais sluoksniais, lyginant ir tankinant jas kompaktoriumi iki 1,2 – 1,3 t/m3. Atliekos iš išpylimo vietos perstumiamos į tankinimo vietas buldozeriu, derinant perstūmimą su sutankinimu. Atliekų tankinimas vykdomas pagal atliekų kompaktoriaus technines instrukcijas ir tipines atliekų tankinimo schemas. Frontalinis krautuvas naudojamas atliekų perkrovimui, pervežimui, birių atliekų pakrovimui, sniego valymui, kelių šlavimui.

Kiekvienas pilnai supiltas savaitinis sutankintų atliekų plotas uždengiamas ne plonesniu nei 15-20 cm techninio komposto, vietinio grunto sluoksniu ar perdengimui naudojamų atliekų (gruntas ir akmenys, statytinės ir griovimo atliekos, reikalavimų neatitinkantis kompostas, atsijos, įvairios mineralinės medžiagos, gatvių valymo liekanos ir pan.) sluoksniu. Užpilto sluoksnio paviršius suplaniruojamas buldozeriu. 2016 m. pradėjus veikti mechaninio biologinio apdorojimo įrenginiams, sąvartyne atliekų sluoksnių perdengimui naudojamas atliekų biologinio (anaerobinio bei aerobinio) apdorojimo metu pagamintas techninis kompostas. Techninis kompostas turi atitikti LR aplinkos ministro 2012 m. rugsėjo 26 d. įsakyme Nr. D1-778 ,,Dėl reikalavimų techninio komposto, techninio raugo kokybei ir naudojimui patvirtinimo“ nurodytus kokybės parametrus.

Tarpinis kaupo sekcijų bei galutinis kaupo, supilto iki projektinių aukščių, viršaus ir šlaitų uždengimas bus atliekamas pagal iš anksto parengtą uždarymo projektą (techninį projektą).

Sąvartyno eksploatavimas suskirstytas etapais. Atliekos pilamos pradedant nuo pietinės sąvartyno dalies (1 sekcijos), vėliau vidurinėje dalyje (2 sekcija) ir po to tęsiamas 3 sekcijoje, esančioje šiaurinėje sąvartyno dalyje. Užpildžius sąvartyno sekciją mažiausiai 10 m storio atliekų (po 4-5 metų nuo eksploatacijos pradžios), turi būti įrengti sąvartyno dujų surinkimo šuliniai. Dujų surinkimo šulinių skaičius bus didinamas palaipsniui, proporcingai šalinamų atliekų kiekiui. Dujų utilizavimo infrastruktūra bus baigta statyti uždarius regioninį sąvartyną. Iš viso numatyta įrengti 13 šulinių. Sąvartyno dujos bus utilizuojamos įrenginyje su integruotu aukštos temperatūros dujų degikliu.

Sąvartyno teritorijoje įrengta filtrato surinkimo sistema. Į filtrato sukauptuvą (rezervuarą) nuotekos patenka iš kelių Sąvartyno teritorijos vietų:

* senojo kaupo;
* naujai naudojamų sekcijų;
* brandinimo aikštelės;
* perteklinis gamybinių nuotekų nuo kompostavimo aikštelės kiekis;
* paviršinės (lietaus) nuotekos, surinktos nuo nešvaraus sąvartyno kelio (pietinis sąvartyno pakraštys);
* paviršinės organiniais teršalais užterštos nuotekos, surinktos nuo mechaninio rūšiavimo įrenginio teritorijos;
* biologinio valymo įrenginiuose išvalytos buitinės (fekalo) nuotekos.

Iš filtrato sukauptuvo (rezervuaro) nuotekos išleidžiamos į UAB „Dzūkijos vandenys“ tinklus, kurios apskaitomos siurblinėje įrengtu nuotekų skaitikliu.

Biodujų surinkimo sistema. Sąvartyno dujų surinkimui įrengta aktyvi dujų surinkimo ir naudojimo energijai gauti sistema. Surinktos sąvartyno dujos teikiamos į prie Alytaus MBA įrenginių įrengtą elektros generatorius su vidaus degimo varikliu, kuris gamina elektrą saviems poreikiams ir šilumą Alytaus MBA įrenginių technologiniam procesui. ARATC elektros generatoriaus su vidaus degimo varikliu eksploatavimui turi Aplinkos apsaugos agentūros 2019 m. sausio 10 d. pakeistą TIPK leidimą Nr. T-A.2-1/2014. Visa informacija apie elektros generatoriaus su vidaus degimo varikliu eksploatavimą pateikta Alytaus MBA įrenginių TIPK leidime.

Į sąvartyną atvežtos statytinės ir griovimo atliekos, gruntas ir akmenys, reikalavimų neatitinkantis kompostas, atsijos, įvairios mineralinės medžiagos, gatvių valymo liekanos ir pan. (toliau – perdengimui naudojamos atliekos) taip pat, kaip ir kitos į sąvartyną atvežtos nepavojingosios atliekos yra vizualiai įvertinamos ar jos atitinka lydraštyje pateiktą informaciją ir ar šios atliekos pagal TIPK leidimo sąlygas gali būti priimamos į sąvartyną. Įvertinus, kad atliekos gali būti priimamos, jos pasveriamos metrologiškai patikrintomis elektroninėmis automobilinėmis svarstyklėmis ir per GPAIS apskaitomos atliekų tvarkymo apskaitos žurnale vadovaujantis Atliekų susidarymo ir tvarkymo apskaitos ir ataskaitų teikimo taisyklės. Priimtos į sąvartyną perdengimui naudojamos atliekos nėra šalinamos. Jos naudojamos perdengiant sąvartyno atliekų tarpsluoksnius ir (arba) taisant / įrengiant vidinius laikinus sąvartyno kelius. Šių atliekų laikymo vietą parenka sąvartyno atliekų priėmimo operatorius taip, kad netrukdytų sąvartyne judančiam transportui ir atliekų tvarkymo procesui. Perkeliant sąvartyno darbo zoną į kitą vietą, statybinių atliekų aikštelės vieta gali keistis pagal poreikį. Laikomų atliekų stovį kontroliuoja ir apskaitą vykdo sąvartyno atliekų priėmimo operatorius.

Degiųjų atliekų laikymas

Alytaus MBA įrenginiuose komunalinių atliekų tvarkymo metu atskiriama degioji atliekų frakcija (atliekos kodais 19 12 10, 19 12 12). Didžioji dalis šių degiųjų atliekų, kurios Alytaus MBA įrenginiuose jau bus supresuotos ir supakuotos į kipas, bus nukreipiamos laikymui ant sąvartyno kaupo, III sekcijoje įrengtą 2500 kv. m ploto degiųjų atliekų laikymo vietą. Bendras ant sąvartyno kaupo įrengtos degiųjų atliekų laikymo zonos plotas apie 4215 kv. m. Taip pat šioje vietoje bus laikomos ir iš kitų atliekų tvarkytojų ar kitų ARATC atliekų tvarkymo objektų priimtos supresuotos ir į kipas supakuotos degiosios atliekos.

Šį degiųjų atliekų laikymo zona įrengta vadovaujantis Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217, su visais pakeitimais, XV skyriaus reikalavimais. Degiųjų atliekų zonos pagrindas suformuotas iš smulkintų baldų (minkštos dalies) atliekų ( atliekų sąrašo kodas 19 12 12), tuomet mineralinių atliekų (19 12 09) ir viršutinis sluoksnis suformuotas iš statybinių atliekų pagamintos skaldos. Šios zonos pagrindo aukštis apie 1,5 m. Šis atliekų sluoksnis sutankintas. Pati degiųjų atliekų laikymo zona neviršys sąvartyno techninių charakteristikų, nustatytų projektiniuose dokumentuose, t.y. degiųjų atliekų laikymo kaupų aukštis bus iki 8 m ir neviršys maksimalaus sąvartyno kaupo kraigo aukščio (iki 23 m).

Šioje zonoje įdiegti techniniai sprendiniai ir (arba) įrenginiai, užtikrinantys, kad degiosios atliekos nesusimaišytų su šalinamomis atliekomis. Sąvartyno dalyje, kurioje bus laikomos degiosios atliekos, atliekų šalinimo veikla nebus vykdoma. Kad sąvartyno kaupe laikomos degiosios atliekos nesusimaišytų su šalinamomis atliekomis, degiosios atliekos bus laikomos tik supresuotos ir supakuotos į kipas, kurios bus kraunamos į rietuves. Rietuvių matmenys neviršys Atliekų tvarkymo taisyklėse nustatytų reikalavimų, t.y. maksimalus rietuvės išmatavimai bus: aukštis – ne daugiau kaip 8 m, pagrindo plotis – ne daugiau kaip 12 m, praeigos tarp rietuvių – ne mažiau kaip 4 m. Siekiant užtikrinti, kad degiųjų atliekų laikymas neturėtų neigiamo poveikio žmonių sveikatai ir aplinkai, degiųjų atliekų kipos bus uždengiamos saulės spinduliams nelaidžia danga ar bus naudojama speciali pakavimo plėvelė ar papildomi plėvelės sluoksniai. Rietuvės bus formuojamos taip, kad vėliau padedamos degiosios atliekos uždengtų anksčiau padėtas degiąsias atliekas.

Pažymime, kad sąvartyne yra įrengta filtrato surinkimo sistema, todėl degiųjų atliekų laikymo metu susidariusios nuotekos nepateks į gamtinę aplinką, o bus surenkamos ir tvarkomos kartu su sąvartyno filtratu.

Atliekos į degiųjų atliekų laikymo zoną bus priimamos tik turint užpildytą lydraštį. Priimant atliekas į sąvartyną bus vizualiai įvertinama ar degiosios atliekos tinkamai supakuotos į kipas, kaip nurodyta 3.3 papunktyje. Ar atvežtos atliekos atitinka lydraštyje pateiktą informaciją. Į sąvartyną priimtos degiosios atliekos naudojantis GPAIS bus užregistruojamos sąvartyno atliekų tvarkymo apskaitos žurnale. Transportuojant atliekas į degiųjų atliekų laikymo zoną ir jas keliant bei kraunant į rietuvę, jos turi būti kraunamos taip, kad nebūtų pažeista plėvelė, į kurią apvyniotos degiosios atliekos. Prieš padedant supakuotas degiąsias atliekas į rietuvę, bus vizualiai patikrinama ar vyniojimo plėvelė nepažeista. Nustačius, kad plėvelė pažeista, degiosios atliekos bus pakartotinai pakuojamos.

Degiųjų atliekų talpinimas degiųjų atliekų laikymo zonoje ir paėmimas iš jos bus užfiksuojamas surašant aktą, kuriame bus nurodoma degiųjų atliekų patalpinimo ar paėmimo vieta ir laikas, rietuvės formavimo, išformavimo pradžia ir pabaiga, surašiusio aktą atsakingo asmens vardas, pavardė ir pareigos.

Sukaupus pervežimui tinkamą kiekį degiųjų atliekų, jos iš sąvartyno Degiųjų atliekų laikymo zonos bus perduodamos atliekų degintojams į atliekų deginimo įrenginius. Planuojama sąvartyno kaupe vienu metu laikyti iki 2900 t degiųjų atliekų.

Visas sąvartyno sklypas ir aplinkinės teritorijos yra prižiūrimos, surenkamos vėjo išnešiotos šiukšlės. Siekiant, kad į sąvartyną negalėtų pakliūti pašaliniai asmenys, sąvartynas yra aptvertas tvora.

1. **Veiklos rūšys, kurioms išduodamas leidimas**

Nepildoma, nes ūkinėje veikloje pakeitimų nėra.

1 lentelė. Įrenginyje leidžiama vykdyti ūkinė veikla

1. **Veiklos rūšys, kurioms priskirta šiltnamio dujas išmetanti ūkinė veikla, įrenginio gamybos (projektinis) pajėgumas.**

Veikla nepatenka į Lietuvos Respublikos klimato kaitos valdymo finansinių instrumentų įstatymo pirmame priede nurodytų veiklų sąrašą.

**5. Informacija apie įdiegtą vadybos sistemą.**

Nepildoma, nes ūkinėje veikloje pakeitimų nėra.

**6. Asmenų atsakomybė pagal pateiktą deklaraciją.**

Nepildoma, nes ūkinėje veikloje pakeitimų nėra.

**2 lentelė. Įrenginio atitikties GPGB palyginamasis įvertinimas**

ES GPGB netaikomas atliekų sąvartynams, todėl 2 lentelė nepildoma.

**II. LEIDIMO SĄLYGOS**

**3 lentelė. Aplinkosaugos veiksmų planas**

Nenumatytas aplinkosaugos veiksmų planas.

1. **Vandens išgavimas.**

Nepildoma, nes ūkinėje veikloje pakeitimų nėra.

**4 lentelė. Duomenys apie paviršinį vandens telkinį, iš kurio leidžiama išgauti vandenį, vandens išgavimo vietą ir leidžiamą išgauti vandens kiekį**

**5 lentelė. Duomenys apie leidžiamą išgauti požeminio vandens kiekį**

1. **Tarša į aplinkos orą.**

Nepildomos šio punkto lentelės, nes ūkinėje veikloje pakeitimų nėra.

**6 lentelė. Leidžiami išmesti į aplinkos orą teršalai ir jų kiekis**

**7 lentelė. Leidžiama tarša į aplinkos orą**

**8 lentelė. Leidžiama tarša į aplinkos orą esant neįprastoms (neatitiktinėms) veiklos sąlygoms**

**9. Šiltnamio efektą sukeliančios dujos (ŠESD).***.*

Veikla nepatenka į Lietuvos Respublikos klimato kaitos valdymo finansinių instrumentų įstatymo pirmame priede nurodytų veiklų sąrašą.

**9 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede**

Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede.

**10. Teršalų išleidimas su nuotekomis į aplinką ir (arba) kanalizacijos tinklus.**

Nepildoma, nes ūkinėje veikloje pakeitimų nėra.

**10 lentelė. Leidžiama nuotekų priimtuvo apkrova**

**11 lentelė. Į gamtinę aplinką leidžiamų išleisti nuotekų užterštumas**

**11. Dirvožemio apsauga. Reikalavimai, kuriais siekiama užkirsti kelią teršalų išleidimui į dirvožemį.**

Nepildoma, nes ūkinėje veikloje pakeitimų nėra.

**12. Atliekų susidarymas. Įmonėje susidarančios atliekos (pavadinimas, kodas)**

Sąvartyno eksploatacijos metu tarnybinėse-buitinėse patalpose susidaro mišrios komunalinės atliekos, antrinės žaliavos, pakuotės, paviršinių lietaus nuotekų valymo įrenginiuose gali susidaryti – naftos produktų/vandens separatorių tepaluotas vanduo, žvyro gaudyklės ir naftos produktų/vandens separatorių atliekų mišiniai (naftos gaudyklės dumblas), filtravimo audinys, užterštas pavojingomis cheminėmis medžiagomis (užterštas naftos produktais), buities nuotekų valymo įrenginiuose gali susidaryti - buitinių nuotekų dumblas. Atliekas, susidariusias paviršinių (lietaus) nuotekų valymo įrenginiuose, atliekų tvarkytojams perduoda valymo įrenginius aptarnaujanti įmonė.

**12.1. Nepavojingųjų atliekų apdorojimas (naudojimas ar šalinimas, įskaitant laikymą ir paruošimą naudoti ar šalinti)**

**12 lentelė. Leidžiamos naudoti, išskyrus numatomas laikyti ir paruošti naudoti, nepavojingosios atlieko**

Įrenginio pavadinimas Alytaus regioninis nepavojingų atliekų sąvartynas

| Eil. Nr. | Numatomos naudoti, išskyrus numatomas laikyti ir paruošti naudoti, atliekos | Atliekų naudojimas |
| --- | --- | --- |
| Kodas | Pavadinimas | Patikslintas pavadinimas | Atliekos naudojimo veiklos kodas (R1–R11) | Projektinis įrenginio pajėgumas, t/m. |
| 1 | 2 | 3 | 4 | 5 | 6 |
| 1 | 17 05 04 | Gruntas ir akmenys, nenurodyti 17 05 03 | Gruntas ir akmenys | R10 | 14 000 |
| 2 | 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Netinkamos perdirbti mišrios statybinės ir griovimo atliekos | R10 |
| 3 | 19 05 03 | Reikalavimų neatitinkantis kompostas | Netinkamas naudoti kompostas | R10 |
| 4 | 19 05 99 | Kitaip neapibrėžtos atliekos | Po komposto sijojimo likusios atliekos | R10 |
| 5 | 19 12 09 | Mineralinės medžiagos (pvz., smėlis, akmenys) | Smėlis, akmenys, žemė bei kitos mineralinių medžiagų priemaišos, netinkamos perdirbimui ir panaudojimui | R10 |
| 6 | 20 02 02 | Gruntas ir akmenys | Gruntas ir akmenys | R10 |
| 7 | 20 03 03 | Gatvių valymo liekanos | Sąšlavos, žemė, smėlis | R10 |

**13 lentelė. Leidžiamos šalinti, išskyrus numatomas laikyti ir paruošti šalinti, nepavojingosios atliekos**

Įrenginio pavadinimas **Alytaus regioninis nepavojingų atliekų sąvartynas**

| Eil. Nr. | Numatomos šalinti, išskyrus numatomas laikyti ir paruošti šalinti, atliekos | Atliekų šalinimas |
| --- | --- | --- |
| Kodas | Pavadinimas | Patikslintas pavadinimas | Atliekos šalinimo veiklos kodas (D1–D7, D10) | Projektinis įrenginio pajėgumas | Didžiausias numatomas šalinti bendras atliekų kiekis, t/m. |
| 1 | 2 | 3 | 4 | 5 | 6 | 7 |
| 1 | 02 01 99 | Kitaip neapibrėžtos atliekos | Plunksnos ir pūkai | D1 | 1 065 000 | 52 500 |
| 2 | 04 02 21 | Neperdirbto tekstilės pluošto atliekos | Medvilnė | D1 |
| 3 | 04 02 22 | Perdirbto tekstilės pluošto atliekos | Medžiagų atraižos | D1 |
| 4 | 07 01 99 | Kitaip neapibrėžtos atliekos | Netinkamas naudoti ir perdirbti popierius | D1 |
| 5 | 08 02 01 | Dangos miltelių atliekos | Dangos miltelių atliekos, nukrentančios nuo detalių | D1 |
| 6 | 10 01 01 | Dugno pelenai, šlakas ir garo katilų dulkės (išskyrus garo katilų dulkes, nurodytas 10 01 04) | Dugno pelenai, šlakas ir garo katilų dulkės | D1 |
| 7 | 10 02 08 | Dujų valymo kietosios atliekos, nenurodytos 10 02 07 | Dalelės po plazminio ir lazerinio pjovimo  | D1 |
| 8 | 10 11 03 | Stiklo pluošto medžiagų atliekos | Stiklo vata, stiklo audinys  | D1 |
| 9 | 10 11 12 | Stiklo atliekos, nenurodytos 10 11 11 | Netinkamos perdirbti stiklo atliekos | D1 |
| 10 | 10 11 14 | Stiklo poliravimo ir stiklo šlifavimo dumblas, nenurodytas 10 11 13 | Netinkamos perdirbti stiklo poliravimo ir stiklo šlifavimo dumblas, nenurodytas 10 11 13 | D1 |
| 11 | 12 01 05 | Plastiko drožlės ir nuopjovos | Netinkamos perdirbti plastiko atliekos | D1 |
| 12 | 12 01 13 | Suvirinimo atliekos | Šlakai, elektrodų atliekos  | D1 |
| 13 | 12 01 21 | Naudotos šlifavimo dalys ir šlifavimo medžiagos, nenurodytos 12 01 20 | Šlifavimo atliekos | D1 |
| 14 | 15 01 09 | Pakuotės iš tekstilės  | Netinkamos perdirbti pakuotės iš tekstilės | D1 |
| 15 | 15 02 03 | Absorbentai, filtrų medžiagos, pašluostės ir apsauginiai drabužiai, nenurodyti 15 02 02 | Pašluostės (skudurai), apsauginiai drabužiai, filtrų medžiagos, absorbentai | D1 |
| 16 | 16 01 19 | Plastikai | Netinkami perdirbti mašinų buferiai, panelės. Plastikai iš mašinų | D1 |
| 17 | 16 01 99 | Kitaip neapibrėžtos atliekos | Netinkamos perdirbti automobilių sėdynės | D1 |
| 18 | 17 02 01 | Medis | Netinkamos perdirbti medžio atliekos | D1 |
| 19 | 17 02 02 | Stiklas | Netinkamas perdirbti statybinių atliekų stiklas | D1 |
| 20 | 17 06 04 | Izoliacinės medžiagos, nenurodytos 17 06 01 ir 17 06 03 | Stiklo, mineralinė vata  | D1 |
| 21 | 19 01 18 | Pirolizės atliekos, nenurodytos 19 01 17 | Pirolizės krosnies pelenai | D1 |
| 22 | 19 08 01 | Grotų atliekos | Rūšiavimo atliekos iš nuotekų įrenginių | D1 |
| 23 | 19 08 02 | Smėliagaudžių atliekos | Smėliagaudžių atliekos nuo asfaltuotų plotų | D1 |
| 24 | 19 12 01 | Popierius ir kartonas | Netinkamas naudoti ir perdirbti popierius ir kartonas | D1 |
| 25 | 19 12 04 | Plastikai ir guma | Neapibrėžtų atliekų mechaninio apdorojimo plastiko ir gumos atliekos(netinkamas perdirbimui)  | D1 |
| 26 | 19 12 05 | Stiklas | Po rūšiavimo, smulkinimo, suslėgimo, granuliavimo liekančios stiklo atliekos (netinkamas perdirbimui) | D1 |
| 27 | 19 12 08 | Tekstilės gaminiai | Netinkami perdirbti tekstilės dirbiniai | D1 |
| 28 | 19 12 12 | Kitos mechaninio atliekų (įskaitant medžiagų mišinius) apdorojimo atliekos, nenurodytos 19 12 11 | Po rūšiavimo likusios šalinimui atliekos | D1 |
| 29 | 19 12 10 | Degiosios atliekos (iš atliekų atgautas kuras) | Degiosios atliekos[[1]](#footnote-1)  | D1 |
| 30 | 19 12 12 | Kitos mechaninio atliekų (įskaitant medžiagų mišinius) apdorojimo atliekos, nenurodytos 19 12 11 | Po rūšiavimo likusios biologiškai skaidžios atliekos[[2]](#footnote-2) | D1 |
| 31 | 20 01 10 | Drabužiai | Netinkami naudoti ir perdirbti drabužiai | D1 |
| 32 | 20 01 11 | Tekstilės gaminiai | Netinkami naudoti ir perdirbti tekstilės gaminiai | D1 |
| 33 | 20 01 39 | Plastikai | Netinkami perdirbti buitiniai plastikai: indai, žaislai | D1 |
| 34 | 20 01 41 | Kaminų valymo atliekos | Suodžiai, šlakai | D1 |
| 35 | 20 02 03 | Kitos biologiškai neskaidžios atliekos | Kapinių atliekos | D1 |
| 36 | 20 03 01 | Mišrios komunalinės atliekos\* | Mišrios komunalinės atliekos | D1 |
| 37 | 20 03 07 | Didelių gabaritų atliekos | Netinkami naudoti ir perdirbti baldai ir kt. stambiosios atliekos | D1 |

**14 lentelė. Leidžiamos paruošti naudoti ir (ar) šalinti nepavojingosios atliekos**

Nepavojingųjų atliekų paruošti naudoti ir (ar) šalinti neplanuojama, todėl lentelė nepildoma.

**15 lentelė.** **Leidžiamas laikyti nepavojingųjų atliekų kiekis**

Įrenginio pavadinimas  Alytaus regioninis nepavojingų atliekų sąvartynas

| Eil. Nr. | Atliekos | Atliekų laikymas |
| --- | --- | --- |
| Kodas | Pavadinimas | Patikslintas pavadinimas | Atliekų tvarkymo veiklos kodas (R13 ir (ar) D15) | Didžiausias vienu metu leidžiamas laikyti bendras atliekų, įskaitant susidarančias apdorojimo metu, kiekis, t |
| 1 | 2 | 3 | 4 | 5 | 6 |
| 1 | 19 12 10 | Degiosios atliekos (iš atliekų gautas kuras) | Degiosios atliekos | R13 | 2520 |
| 2 | 19 12 12 | Kitos mechaninio atliekų (įskaitant medžiagų mišinius) apdorojimo atliekos, nenurodytos 19 12 11 | Atliekos tinkamos naudoti energijai gauti | R13 | 380 |

**16 lentelė.** **Didžiausias leidžiamas laikyti nepavojingųjų atliekų kiekis jų susidarymo vietoje iki surinkimo (S8)**

Kadangi veiklos metu susidarančios nepavojingosios atliekos laikomos trumpiau nei 1 metus, todėl ši lentelė nepildoma.

**12.2. Pavojingųjų atliekų apdorojimas (naudojimas ar šalinimas, įskaitant laikymą ir paruošimą naudoti ar šalinti)**

Nepildoma šio punkto lentelės, nes nenaudojamos, nešalinamos ir neparuošiamos naudoti ir (ar) šalinti pavojingos atliekos**.**

**17 lentelė. Leidžiamos naudoti, išskyrus numatomas laikyti ir paruošti naudoti, pavojingosios atliekos**

**18 lentelė. Leidžiamos šalinti, išskyrus numatomas laikyti ir paruošti šalinti, pavojingosios atliekos**

**19 lentelė. Leidžiamos paruošti naudoti ir (ar) šalinti pavojingosios atliekos**

**20 lentelė. Didžiausias leidžiamas laikyti pavojingųjų atliekų kiekis**

**21 lentelė.** **Leidžiamas laikyti pavojingųjų atliekų kiekis jų susidarymo vietoje iki surinkimo (S8)**

Kadangi veiklos metu susidarančios pavojingosios atliekos laikomos trumpiau nei 6 mėnesius, todėl ši lentelė nepildoma.

**13. Sąlygos pagal Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699 „Dėl Atliekų deginimo aplinkosauginių reikalavimų patvirtinimo“, 8, 81 punktuose nurodytą informaciją.**

Nevykdomas atliekų deginimas, todėl punktas nepildomas.

**14. Sąlygos pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 „Dėl Atliekų sąvartynų įrengimo, eksploatavimo, uždarymo ir priežiūros po uždarymo taisyklių patvirtinimo“, 50, 51 ir 52 punktų reikalavimus.**

Nepildoma, nes ūkinėje veikloje pakeitimų nėra.

**15. Atliekų stebėsenos priemonės.**

Nepildoma, nes ūkinėje veikloje pakeitimų nėra.

**16. Reikalavimai ūkio subjektų aplinkos monitoringui (stebėsenai), ūkio subjekto monitoringo programai vykdyti.**

Nepildoma, nes ūkinėje veikloje pakeitimų nėra.

**17. Leidžiamas triukšmo išmetimas, reikalavimai triukšmui valdyti ir triukšmo mažinimo priemonės.**

Nepildoma, nes ūkinėje veikloje pakeitimų nėra.

**18. Įrenginio eksploatavimo laiko ribojimas.**

Nepildoma, nes ūkinėje veikloje pakeitimų nėra.

**19. Leidžiamas kvapo išmetimas ir kvapų valdymo (mažinimo) priemonės.**

Nepildoma, nes ūkinėje veikloje pakeitimų nėra.

**20. Kitos leidimo sąlygos ir reikalavimai pagal Taisyklių 65 punktą.**

20.1.Leidimo sąlygos, vykdomos ūkinės veiklos vykdymo etape:

20.1.1. Sąvartyno (įrenginio) teritorija privalo būti tvarkoma ir prižiūrima taip, kad būtų išvengta neteisėto ir atsitiktinio dirvožemio, paviršinio ir požeminio vandens užteršimo bet kokiais teršalais.

20.1.2. Prie sąvartyno vartų turi būti informacinė lenta su informacija apie sąvartyno darbo laiką, priimamas atliekas, atliekų priėmimo ir iškrovimo tvarką, saugaus elgesio sąvartyno teritorijoje reikalavimus, atliekų priėmimo kriterijus bei konkrečias atliekų priėmimo procedūras, išvardinti dokumentai, kurie turi būti pateikti atvežus į sąvartyną atliekas.

20.1.3.Nedarbo metu sąvartyno vartai turi būti užrakinti. Sąvartyno operatorius turi būti numatęs ir įgyvendinęs priemones, neleidžiančias neteisėtai sąvartyne šalinti atliekas, ir neteisėto jų šalinimo nustatymo būdus (video stebėjimas ir pan.).

20.1.4.Ne rečiau kaip 1 kartą per savaitę, teritorijoje šalia sąvartyno turi būti surenkamos vėjo išnešiotos šiukšlės.

20.1.5.Sąvartyne turi būti įrenginys automobilių, išvažiuojančių iš sąvartyno teritorijos, ratams plauti.

20.1.6. Sąvartyne turi būti įrengtos svarstyklės, ir visos jame šalinamos atliekos turi būti sveriamos.

20.1.7.Sąvartyne šalinamos atliekos turi būti kraunamos taip, kad atliekų masė bei sąvartyno konstrukcijos būtų stabilios ir neįvyktų sąvartyno kaupo nuošliaužų.

20.1.8.Sąvartyne deponuojamos (šalinamos) komunalinės atliekos turi būti prieš tai apdorotos (perrūšiuotos).

20.1.9.Veiklos vykdytojas privalo iš sąvartyno pašalinti rastas pavojingąsias atliekas (išskyrus asbesto turinčias atliekas, kurios šalinamos asbesto sekcijoje). Jos turi būti išrūšiuotos, tinkamai laikomos, registruojamos ir savalaikiai perduodamos atitinkamiems atliekų tvarkytojams.

20.1.10.Įrenginio operatorius privalo ne rečiau kaip kas 5 metus atlikti požeminio vandens ir ne rečiau kaip kas 10 metų dirvožemio monitoringą, parengiant naujas arba papildant galiojančią aplinkos monitoringo programą. Taip pat privaloma atlikti sąvartyno filtrato, paviršinio vandens ir sąvartyno dujų monitoringą, taip kaip numatyta Atliekų sąvartynų įrengimo, eksploatavimo, uždarymo ir priežiūros po uždarymo taisyklėse, patvirtintose Lietuvos Respublikos aplinkos ministro 2000 m. spalio 18 d. įsakymu Nr. 444 „Dėl Atliekų sąvartynų įrengimo, eksploatavimo, uždarymo ir priežiūros po uždarymo taisyklių patvirtinimo (toliau – Sąvartynų taisyklės), parengiant naujas arba papildant galiojančią aplinkos monitoringo programą. Visi vykdomo aplinkos monitoringo taškai (požeminio vandens paėmimo šuliniai, dirvožemio ir dujinių teršalų pavyzdžių paėmimo vietos) turi būti saugiai įrengti, pažymėti ir saugojami nuo atsitiktinio jų sunaikinimo.

20.1.11.Sąvartyno operatorius privalo turėti nustatyta tvarka parengtą Ekstremaliųjų situacijų valdymo planą.

 20.1.12.Sąvartyne turi būti priemonės išsiliejusiems pavojingiems skysčiams surinkti ir neutralizuoti.

20.1.13.Avarijos arba bet kokio eksploatacijos sutrikimo atveju būtina kiek įmanoma skubiau pristabdyti arba nutraukti įrenginio darbą, kol bus atkurtos normalios eksploatacijos sąlygos.

20.1.14.Įrenginio sistemos, agregatai ir įranga (atliekų priėmimo, laikymo, vietoje atliekamo pirminio apdorojimo įrenginiai, vietoje esančių likučių ir nuotekų valymo arba laikymo įrenginiai, krovimo priemonės, įvairių operacijų matavimo (tikrinimo sistemos, registruojančios ir atliekančios atliekų apdorojimo sąlygų stebėseną), talpos, žarnos, jungtys, sklendės ir vožtuvai turi būti eksploatuojami pagal jiems nustatytus eksploatavimo parametrus (reikalavimus) ir periodiškai tikrinami, o patikrinimai registruojami. Patikrinimų dažnumą nusistato veiklos vykdytojas.

20.1.15.Nemalonių kvapų kilimo ir sklidimo į aplinką nuo sąvartyno kaupo prevencijos tikslu šiltuoju metų laiku esant stipriam nemaloniam kvapui atvirą sąvartyno kaupą rekomenduojama apdoroti probiotikais arba kitais analogiškais mikrobiologiniais preparatais.

20.1.16.Sąvartyno dujos turi būti surenkamos, apdorojamos ir/ar naudojamos šilumai ar energijai gauti taip, kad keltų kuo mažesnį pavojų aplinkai ir žmonių sveikatai.

20.1.17.Sąvartyno filtrato ir dujų surinkimo sistemos turi būti eksploatuojamos pagal jiems nustatytus eksploatavimo parametrus (reikalavimus) ir būti periodiškai tikrinamos (patikrinimų dažnumą nusistato veiklos vykdytojas), o patikrinimai registruojami.

20.1.18.Įrenginio personalas turi būti supažindintas su atliekų naudojimo ir šalinimo techniniu reglamentu ir griežtai laikytis jo reikalavimų.

20.1.19.Atliekų priėmimo bei kitos procedūros ir jų įrašų turinys turi būti aiškiai nustatyti, saugojami ir laisvai prieinami kontroliuojančioms institucijoms.

20.1.20.Atliekų tikrinimo, iškrovimo ir mėginių ėmimo vietos privalo būti pažymėtos prie įvažiavimo pakabintame teritorijos plane ir pačioje teritorijoje. Atvežtos atliekos turi būti tikrinamos du kartus: atvežus į sąvartyną ir ant kaupo.

20.1.21.Atliekų apskaita turi būti vykdomai vadovaujantis Atliekų susidarymo ir tvarkymo apskaitos ir ataskaitų teikimo taisyklėmis.

20.1.22. Jei atliekų priėmimo metu nustatoma, kad pristatytų atliekų savybės neatitinka lydraštyje pateiktų duomenų, operatorius ne vėliau kaip kitą darbo dieną, naudodamasis GPAIS ar kitomis priemonėmis, apie tai turi informuoti atliekų siuntėją ir AAD.

20.1.23.Gamtinių resursų, įskaitant vandens, sunaudojimas, atliekų tvarkymas, teršalų į aplinką išmetimas turi būti reguliariai apskaitomas, o duomenys registruojami atitinkamuose žurnaluose ir laisvai prieinami kontroliuojančioms institucijoms.

20.1.24.Apskaitos ir matavimo prietaisai turi atitikti metrologinius reikalavimus ir reguliariai kalibruojami.

20.1.25.Įrenginio operatorius privalo pranešti Aplinkos apsaugos agentūrai ir AAD apie bet kokius planuojamus įrenginio pobūdžio arba veikimo pasikeitimus ar išplėtimą, kurie galėtų daryti neigiamą poveikį aplinkai.

20.1.26.Įrenginio operatorius privalo užtikrinti tinkamą sąvartyno apsaugą, kad pašaliniai asmenys negalėtų jame lankytis, o taip pat, kad iš jo nebūtų išnešamos bet kokios atliekos ar daiktai.

20.1.27.Įrenginio operatorius privalo reguliariai ir laiku kompetentingoms aplinkosaugos institucijoms teikti reikiamas ataskaitas.

20.1.28.Įrenginio operatorius privalo pranešti AAD apie pažeistas šio leidimo sąlygas, didelį poveikį aplinkai turintį incidentą arba avariją ir nedelsiant imtis priemonių apriboti poveikį aplinkai ir žmonėms ir užkirsti kelią galimiems incidentams ir avarijoms ateityje.

20.1.29.Įrenginio operatorius taip pat privalo laikytis kitų Sąvartynų taisyklėse nustatytų reikalavimų.

20.2. Leidimo sąlygos, privalomos įvykdyti veiklos nutraukimo etape.

20.2.1.Sąvartynas ar jo dalis laikomi visiškai uždarytais tik tada, kai AAD patikrina uždarytą sąvartyną ar jo dalį, įvertina sąvartyno operatoriaus pateiktą ataskaitą ir nustato, kad sąvartynas ar jo dalis uždaryti laikantis LR Aplinkos ministro 2000 m. spalio 18 d. įsakymu Nr. 444 patvirtintų Atliekų sąvartynų įrengimo, eksploatavimo, uždarymo ir priežiūros po uždarymo taisyklių (toliau – Sąvartynų taisyklės) reikalavimų, susijusių su sąvartyno uždarymu. Apie sprendimą, kad sąvartynas ar jo dalis laikoma uždaryta, AAD raštu praneša sąvartyno operatoriui.

20.2.2. Iki pilno veiklos nutraukimo veiklos vietos būklė turi būti pilnai sutvarkyta, kaip numatyta įrenginio projekte, planuose ir reglamentuose. Galutinai nutraukdamas veiklą, jos vykdytojas privalo įvertinti dirvožemio ir požeminių vandenų užterštumo būklę pavojingų medžiagų atžvilgiu. Jei dėl įrenginio eksploatavimo pastarieji labai užteršiami šiomis medžiagomis, ir jų būklė skiriasi nuo pirminės būklės eksploatavimo pradžioje, veiklos vykdytojas turi imtis būtinų priemonių dėl tos taršos, siekdamas atkurti tą eksploatavimo vietos būklę.

**TARŠOS INTEGRUOTOS PREVENCIJOS IR KONTROLĖS LEIDIMO**

**Nr. T-A.2-4/2015 PRIEDAI**

Leidimo priedai pagal Taisyklių 68 punktą.

1. Alytaus regioninio nepavojingų atliekų sąvartyno paraiška TIPK leidimui pakeisti.

2. UAB Alytaus regiono atliekų tvarkymo centro ISO 140001:2004 sertifikato kopija (1 priedas)

3. Alytaus RAAD 2010-04-07 raštu Nr.ARV2-5-547 priimtos atrankos išvados dėl Alytaus regiono sąvartyno išplėtimo bei sąvartos 2 ir 3 sekcijos

eksploatavimo poveikio aplinkai privalomo vertinimo kopija (2 priedas)

4. Alytaus RAAD 2013-02-13 raštu Nr. (5.4)-V2-238 priimto sprendimo dėl Alytaus regiono sąvartyno išplėtimo bei sąvartos 2 ir 3 sekcijos eksploatavimo

poveikio aplinkai privalomo vertinimo atrankos išvados galiojimo pratęsimo kopija (2 priedas).

5. Alytaus regioninio nepavojingų atliekų sąvartyno atliekų naudojimo ar šalinimo techninis reglamentas (3 priedas).

6. Alytaus regioninio nepavojingų atliekų sąvartyno atliekų tvarkymo veiklos nutraukimo plano kopija (4 priedas).

7. Geriamojo vandens tiekimo ir nuotekų tvarkymo sutarties su UAB „Dzūkijos vandenys“ kopija (5 priedas).

8. UAB „Dzūkijos vandenys“ rašto 2013-05-20 Nr. S-1753-13 „Dėl ūkio-buities nuotekų priėmimo“ kopija (6 priedas).

9. Nuotekų kiekio skaičiavimai (7 priedas)

10. Sutarties su UAB „Toksika“ Nr.95-08 kopija (8 priedas)

11. Aplinkos apsaugos agentūros Taršos prevencijos ir leidimų departamento Alytaus skyriaus 2014-19-02 raštas Nr. (15.1)-A4-4667 Alytaus visuomenės

sveikatos centrui „Dėl taršos integruotos prevencijos ir kontrolės (TIPK) leidimo paraiškos“.

12. Alytaus visuomenės sveikatos centro 2014-09-09 raštas Nr.R1-1675 (1.17) „Dėl taršos integruotos prevencijos ir kontrolės (TIPK) leidimo paraiškos“.

13. Aplinkos apsaugos agentūros Taršos prevencijos ir leidimų departamento Alytaus skyriaus 2014-09-02 raštas Nr. (15.1)-A4-4666 Alytaus rajono

savivaldybės administracijai „Dėl taršos integruotos prevencijos ir kontrolės (TIPK) leidimo paraiškos“.

14. Alytaus rajono savivaldybės administracijos 2014-09-30 raštas Nr. (3.19)K26-3561

15. Aplinkos apsaugos agentūros Taršos prevencijos ir leidimų departamento Alytaus skyriaus 2014-09-22 raštas Nr. (15.1)-A4-5255 UAB „Alytaus

naujienos“ „Dėl skelbimo paskelbimo laikraštyje „Alytaus naujienos“.

16. Laikraštis „Alytaus naujienos“ su skelbimu .

17. Aplinkos apsaugos agentūros Taršos prevencijos ir leidimų departamento Alytaus skyriaus 2014-09-02 raštas Nr. (15.1)-A4-4668 Alytaus RAAD „Dėl

tarnybinės pagalbos“.

18. UAB „Alytaus regiono atliekų tvarkymo centras“Alytaus regioninis nepavojingų atliekų sąvartyno, eksploatuojamo adresu Karjero g. 2, Takniškių k., Alovės sen., Alytaus raj.,paraiška Taršos integruotos prevencijos ir kontrolės leidimui Nr. T-A.2-4/2015 pakeisti be priedų, 19 psl. Nuoroda: <https://drive.google.com/file/d/1V1JsdqTn7M_QJFiOq7QlhnRlfS2voSVD/view?usp=drive_link>.

19. Susirašinėjimai su veiklos vykdytoju ir (arba) kitomis institucijomis:

* 1. Aplinkos apsaugos agentūros 2023-12-21 raštas Nr. (30-1)-A4E-12913 „Dėl UAB „Alytaus regiono atliekų tvarkymo centras“ Alytaus regioninio nepavojingų atliekų sąvartyno paraiškos gavimą TIPK Nr. T-A.2-4/2015 leidimui pakeisti“, siųstas Alytaus rajono savivaldybės administracijai;
	2. Aplinkos apsaugos agentūros raštas 2023-12-21 Nr. (30-1)-A4E-12914 „Dėl UAB „Alytaus regiono atliekų tvarkymo centras“ Alytaus regioninio nepavojingų atliekų sąvartyno paraiškos gavimą TIPK Nr. T-A.2-4/2015 leidimui pakeisti“, siųstas Aplinkos apsaugos departamentui prie Aplinkos ministerijos;
	3. Aplinkos apsaugos agentūros raštas 2023-12-22 Nr. (30-1)-A4E-12969 „Dėl skelbimo paskelbimo dienraštyje „Lietuvos rytas“, siųstas UAB „Lietuvos rytas“;
	4. Aplinkos apsaugos agentūros 2024-01-24 raštas Nr. (30-1)-A4E-923 „Sprendimas priimti UAB „Alytaus regiono atliekų tvarkymo centras“ Alytaus regioninio nepavojingų atliekų sąvartyno paraišką TIPK leidimui Nr. T-A.2-4/2015 pakeisti“, siųstas UAB „Alytaus regiono atliekų tvarkymo centras“.
1. Atliekų naudojimo ar šalinimo techninis reglamentas (patvirtinta įmonės atstovo 2023-12-12), 19 psl.

 2024 m. d.

 (Priedų sąrašo sudarymo data)

AAA direktorė Milda Račienė \_\_\_\_\_\_\_\_\_\_\_\_\_

 (Vardas, pavardė) (parašas)

A. V

1. Remiantis mišrių komunalinių atliekų mechaninio rūšiavimo įrenginiui išduotu TIPK leidimu (išduotas 2014-08-21, leidimo Nr. T-A.2-1/2014), po rūšiavimo likusi sunki degi atliekų frakcija, jei nebus galimybių jos perduoti į atliekų deginimo įrenginius, tik tuomet bus šalinama sąvartyne. [↑](#footnote-ref-1)
2. Remiantis TIPK leidimu Nr. T-A.2-1/2014, biologiškai skaidžios atliekos, atrūšiuotos iš mišrių komunalinių atliekų mechaninio rūšiavimo įrenginio, bus nukreipiamos tolimesniam tvarkymui į biologinio apdorojimo įrenginį su energijos gamyba (šiai veiklai yra išduotas TIPK leidimas Nr. T-A.2-1/2014) arba bus kompostuojamos žaliųjų atliekų kompostavimo aikštelėje. Tik nesant techninėms galimybėms šias atliekas apdoroti, jos bus šalinamos sąvartyne, nepažeidžiant Valstybinio atliekų tvarkymo 2014 – 2020 m. plano 8 priede nustatytų didžiausių leistinų šalinti komunalinių biologiškai skaidžių atliekų kiekių. [↑](#footnote-ref-2)